Държавен вестник, бр. 101, 2013 г., стр. 49

БРОЙ  101	
Д Ъ Р Ж А В Е Н  В Е С Т Н И К 	
СТР.  49  
Раздел II
Ред, етапи и дейности на обследването за 
енергийна ефективност
Чл. 9. (1) Собствениците на сгради или 
техни представители възлагат с договор 
извършването на обследване за енергийна 
ефективност и сертифициране на сградите 
на лице по чл. 3. 
(2) За целите на извършване на обслед-
ването за енергийна ефективност собстве-
ниците на сгради или техни представители 
предоставят на лицето по чл. 3 следните 
документи, ако има такива:
1. технически паспорт на сградата;
2. резултатите от извършено обследване/
обследвания на сградата в обем и при усло-
вия, уредени в договора по ал. 1;
3. доклад/и от извършена проверка на 
отоплителни инсталации с водогрейни котли 
по чл. 27, ал. 1 ЗЕЕ и климатични инстала-
ции по чл. 28, ал. 1 ЗЕЕ.
(3) За целите на обследването по ал. 2 
собствениците на сгради или техните пред-
ставители предоставят на лицето по чл. 3 
данни за енергопотреблението на сградата/
сградите за последните три години.
(4) За сгради в експлоатация, за които 
се установи, че нямат разход на енергия 
за отопление/охлаждане за нито една от 
последните три години, предхождащи об-
следването, енергийният баланс по чл. 11, 
ал. 2, т. 4 на сградата се съставя по базова 
линия на енергопотребление.
Чл. 10. (1) Обследването за енергийна 
ефективност включва следните основни 
етапи и дейности:
1. подготвителен етап, който включва 
следните дейности:
a) оглед на сградата;
б) събиране и обработка на първична ин-
формация за функционирането на сградата 
и разходите за енергия за представителен 
предходен период от време, както и проверка 
за изпълнение на възможностите, предвидени 
в чл. 15, ал. 2 ЗЕЕ; 
2. етап на установяване на енергийните 
характеристики на сградата, който включва 
следните дейности:
а) анализ на съществуващото състояние 
и енергопотреблението;
б) изготвяне на енергийни баланси, опреде-
ляне на базовата линия на енергопотребление;
в) огледи и измервания за събиране на 
подробна информация за енергопреобразу-
ващите процеси и системи;
г) обработване и детайлизиран анализ 
на данните;
д) анализ на съществуващата система за 
управление на енергопотреблението;
е) определяне на енергийните характерис-
тики на сградата и потенциала за тяхното 
подобряване;
3. етап на разработване на мерки за пови-
шаване на енергийната ефективност, който 
включва следните дейности:
а) изготвяне на списък от мерки за пови-
шаване на енергийната ефективност;
б) остойностяване на мерките, определяне 
на годишния размер на енергоспестяването, 
подреждане на мерките по показател „срок 
на откупуване“;
в) формиране на пакети от мерки, опре-
деляне на годишния размер на енергоспес-
тяването с отчитане на взаимното влияние 
на отделните мерки и технико-икономическа 
оценка на пакетите от мерки;
г) анализ и оценка на количеството спес-
тени емисии CO2 в резултат на разработе-
ните мерки за повишаване на енергийната 
ефективност;
4. заключителен етап, който включва 
следните дейности:
а) изготвяне на доклад и резюме за от-
разяване на резултатите от обследването;
б) представяне на доклада и резюмето на 
собственика на сградата.
(2) Мерките за повишаване на енергий-
ната ефективност следва да са съобразени с 
предназначението на сградата и да отгова-
рят на изискванията на наредбата по чл. 9, 
ал. 2 ЗЕЕ.
Чл. 11. (1) Резултатите от обследването 
за енергийна ефективност се отразяват в 
доклад и резюме.
(2) Докладът по ал. 1 съдържа:
1. подробно описание на сградата, вкл. 
режими на обитаване, конструкция и енер-
госнабдяване;
2. анализ и оценка на състоянието на сград-
ните ограждащи конструкции и елементи;
3. анализ и оценка на съществуващото 
състояние на системите за производство, 
пренос, разпределение и потребление на 
енергия;
4. енергиен баланс на сградата и базова 
линия на енергопотребление за основните 
енергоносители;
5. сравнение на показателите за специ-
фичен разход на енергия с референтните;
6. оценка на специфичните възможности 
за намаляване на разхода за енергия;
7. подробно описание с технико-иконо-
мически анализ на мерките за повишаване 
на енергийната ефективност;
8. анализ и оценка на годишното ко-
личество спестени емисии CO2 в резултат 
на разработените мерки за повишаване на 
енергийната ефективност;
9. информация за собственика, собстве-
ността.
(3) Резюмето съдържа кратка информация 
относно:
1. адреса на сградата;
2. идентификацията на изпълнителя;